Po lětomaj přestawki so mnozy nad pisanosću nałožka radowali
Na mnohich wsach Hornjeje a srjedźeneje Łužicy su kónc tydźenja meju mjetali. Po lětomaj bjez nałožka móžachu wšudźe njeličomnych hosći witać, kiž běchu lačni za tym, sej mejemjetanje bjez wobmjezowanjow wobhladać.
Šunow/Konjecy (JWje/SN). Filip Kral a Klara Čornakec staj mejski kralowski por w Šunowje. Tam zličichu wčera popołdnju dźesać porow młodźiny, kiž w Šunowje wokoło meje rejwachu. Po tym zo bě kralowski porik jasny, ćehnjechu wšitcy zhromadnje do Konjec, hdźež přizamkny so mejemjetanje dźěći. Wosebitosć bě, zo podaštaj so mejska kralowna a mejski kral na łastojčce do Konjec, při čimž kralowna moped wodźeše a mejski kral bě jeje socius. W Konjecach rejwaše potom jednaće porow dźěći wokoło meje. Mejski kral bu Jurij Bětnar, kiž wuzwoli sej swoju sotru Hanku za mejsku kralownu.
szl_Latn szl_Latn szl_Latn